title: KOMISIJOS ĮGYVENDINIMO REGLAMENTAS (ES) …/... kuriuo pagal Tarybos direktyvą (ES) 2017/1852 nustatomos patariamosios komisijos arba alternatyvaus ginčų sprendimo komisijos standartinės veiklos taisyklės ir standartinė informacijos apie galutinio sprendimo skelbimą pranešimo forma

text:
KOMISIJOS ĮGYVENDINIMO REGLAMENTAS (ES) …/...

               2019 04 24

               kuriuo pagal Tarybos direktyvą (ES) 2017/1852 nustatomos patariamosios komisijos arba alternatyvaus ginčų sprendimo komisijos standartinės veiklos taisyklės ir standartinė informacijos apie galutinio sprendimo skelbimą pranešimo forma

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2017 m. spalio 10 d. Tarybos direktyvą (ES) 2017/1852 dėl mokestinių ginčų sprendimo mechanizmų Europos Sąjungoje
                  1
               , ypač į jos 11 straipsnio 3 dalį ir 18 straipsnio 4 dalį,

               kadangi:

               (1)Direktyva (ES) 2017/1852 nustatomas mechanizmas, taikomas siekiant veiksmingai išspręsti valstybių narių mokestinius ginčus, kylančius dėl susitarimų ir konvencijų, kuriais numatomas pajamų ir, kai taikytina, kapitalo dvigubo apmokestinimo panaikinimas, aiškinimo ir taikymo;

               (2)Direktyvoje (ES) 2017/1852 nustatyta, kad jei pagal bendro susitarimo procedūrą, kuri yra numatyta kaip pirmasis ginčų sprendimo etapas, atitinkamų valstybių narių kompetentingoms institucijoms per tam tikrą laiką susitarti nepavyksta, ginčas gali būti perduodamas spręsti patariamajai komisijai arba alternatyvaus ginčų sprendimo komisijai;

               (3)Direktyvoje (ES) 2017/1852 nustatyta, kad kiekvienos ginče dalyvaujančios valstybės narės kompetentingos institucijos pasirašo patariamosios komisijos arba alternatyvaus ginčų sprendimo komisijos veiklos taisykles (toliau – veiklos taisyklės) ir apie jas praneša susijusiems asmenims;

               (4)Direktyvoje (ES) 2017/1852 nustatyta, kad Komisija nustato standartines veiklos taisykles, taikomas, kai apie veiklos taisykles per nustatytą laikotarpį nepranešama susijusiam (-iems) asmeniui (-ims) arba jeigu tos taisyklės yra neišsamios. Todėl siekiant, kad ginčų sprendimo procedūra būtų nepertraukiama ir veiksminga, turėtų būti nustatytos standartinės veiklos taisyklės. Taigi standartinėmis veiklos taisyklėmis turėtų būti sukurta išsami procedūrų sistema, kad pagal Direktyvą (ES) 2017/1852 be kliūčių veiktų ginčų sprendimo procedūra ir būtų užtikrintos susijusio (-ių) asmens (-ų) teisės. Visų pirma būtų svarbu apibrėžti teisinę ginčo bazę, įgaliojimus, taip pat nuspręsti dėl išsamių patariamosios komisijos arba alternatyvaus ginčų sprendimo komisijos organizavimo ir veiklos taisyklių, be to, nustatyti, kaip bus dalijamasi išlaidomis. Siekiant užtikrinti patariamosios komisijos arba alternatyvaus ginčų sprendimo komisijos nepriklausomumą, be kita ko, reikėtų įtraukti išsamią interesų konflikto atskleidimo nuostatą;

               (5)Direktyvoje (ES) 2017/1852 nustatyta, kad kompetentingos institucijos gali sutikti skelbti savo visą galutinį sprendimą, jeigu tam pritaria atitinkamas (-i) susijęs (-ę) asmuo (-enys). Be to, Direktyvoje (ES) 2017/1852 nustatyta, kad jeigu kompetentingos institucijos ar atitinkamas (-i) susijęs (-ę) asmuo (-enys) nesutinka, kad visas galutinis sprendimas būtų skelbiamas viešai, kompetentingos institucijos skelbia tokio galutinio sprendimo santrauką;

               (6)siekiant užtikrinti, kad informacija apie galutinio sprendimo skelbimą būtų pranešama nuosekliai, turėtų būti nustatytos standartinės formos. Kad būtų užtikrintas su galutiniu sprendimu susijęs skaidrumas ir apsaugotos susijusio (-ių) asmens (-ų) verslo paslaptys, standartinėje formoje turėtų būti pateikta sąlyga, pagal kurią galutinis sprendimas būtų skelbiamas kompetentingoms institucijoms ir susijusiam (-iems) asmeniui (-ims) pritarus. Tuo atveju, kai viena iš šių šalių skelbimui nepritaria, taisyklėse turėtų būti nustatyta skelbti galutinio sprendimo santrauką ir numatyti tokios santraukos elementai. Be to, turėtų būti sutinkama, kad susijęs asmuo turėtų teisę prašyti kompetentingų institucijų neskelbti informacijos, susijusios su verslo paslaptimis;

               (7)siekiant užtikrinti teisinį tikrumą ir tinkamą sistemos veikimą, šį reglamentą reikėtų pradėti taikyti po direktyvos perkėlimo į nacionalinę teisę termino, nustatyto Direktyvos (ES) 2017/1852 22 straipsnio 1 dalyje;

               (8)šiame reglamente nustatytos priemonės atitinka Ginčų sprendimo komiteto nuomonę,

               PRIĖMĖ ŠĮ REGLAMENTĄ:

               1 straipsnis

               Standartinės veiklos taisyklės

               Jeigu valstybių narių, dalyvaujančių ginčų sprendimo procedūroje pagal Direktyvą (ES) 2017/1852, kompetentingos institucijos nepranešė apie patariamosios komisijos arba alternatyvaus ginčų sprendimo komisijos veiklos taisykles (toliau – veiklos taisyklės) arba susijusiam (-iems) asmeniui (-ims) pranešė neišsamias veiklos taisykles, nepriklausomi autoritetą turintys asmenys ir pirmininkas nustato išsamias veiklos taisykles, remdamiesi šio reglamento I priede nustatyta standartine forma.

               2 straipsnis

               Standartinė informacijos apie galutinio sprendimo skelbimą pranešimo forma

               Jeigu valstybių narių, dalyvaujančių ginčų sprendimo procedūroje pagal Direktyvą (ES) 2017/1852, kompetentingos institucijos praneša informaciją, nurodytą tos direktyvos 18 straipsnio 2 ir 3 dalyse, jos naudoja standartinę formą, nustatytą šio reglamento II priede.

               3 straipsnis

               Įsigaliojimas ir taikymas

               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

               Jis taikomas nuo 2019 m. liepos 1 d.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje 2019 04 24

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 265, 2017 10 14, p. 1.

    ---documentbreak---

               LT

               I PRIEDAS

               1 dalis

               Patariamosios komisijos arba alternatyvaus ginčų sprendimo komisijos veiklos standartinės taisyklės

               (Direktyvos (ES) 2017/1852 11 straipsnio 3 dalis)

               [Pildo nepriklausomi autoritetą turintys asmenys ir pirmininkas, pasirašo atitinkamų valstybių narių kompetentingos institucijos]

               [Jeigu patariamoji komisija yra sudaryta Direktyvos (ES) 2017/1852 6 straipsnio 1 dalies a punkto tikslais, pildyti tik * pažymėtas dalis]

               1.Bendroji informacija*

               Susijusio (-ių) asmens (-ų) vardas (-ai), pavardė (-s), pavadinimas (-ai), adresas (-ai), mokesčio mokėtojo identifikacinis (-iai) numeris (-iai):

               Susijusio (-ių) asmens (-ų) rezidavimo vietos mokesčių tikslais valstybė narė:

               Atitinkama valstybė narė:

               Visas susijusio (-ių) asmens (-ų) kontaktinio asmens adresas ir duomenys (įskaitant telefono numerį ir e. pašto adresą):

               Susijusio (-ių) asmens (-ų) konsultanto adresas ir duomenys (jei taikoma):

               2.Patariamosios komisijos arba alternatyvaus ginčų sprendimo komisijos sudėtis

               2.1.Forma:

               ◻ Patariamoji komisija

               ◻ Alternatyvaus ginčų sprendimo komisija

               2.2.Ginčo sprendimo proceso rūšis:

               ◻Nepriklausomos nuomonės procesas

               ◻ Galutinio pasiūlymo procesas

               ◻ Kita, nurodyti: ______________________________________

               2.3.Narių skaičius ir bendroji informacija*:

               –◻ Pirmininkas

               –◻ ____ Nepriklausomi autoritetą turintys asmenys ir ___ juos pavaduojantys asmenys

               –◻ ____Kompetentingų institucijų atstovai

               Pirmininkas:

               Pilietybė: ______________________ Adresas ir kontaktiniai duomenys (įskaitant e. pašto adresą ir telefono numerį (neprivaloma): _______________________

               Nepriklausomas autoritetą turintis asmuo (kurį paskyrė _______________):

               Pilietybė: ______________________ Adresas ir kontaktiniai duomenys (įskaitant e. pašto adresą ir telefono numerį (neprivaloma): _______________________

               Pavaduojantis asmuo (kurį paskyrė _______________):

               Pilietybė: ______________________ Adresas ir kontaktiniai duomenys (įskaitant e. pašto adresą ir telefono numerį (neprivaloma): _______________________

               Nepriklausomas autoritetą turintis asmuo (kurį paskyrė _______________):

               Pilietybė: ______________________ Adresas ir kontaktiniai duomenys (įskaitant e. pašto adresą ir telefono numerį (neprivaloma): _______________________

               Pavaduojantis asmuo (kurį paskyrė _______________):

               Pilietybė: ______________________ Adresas ir kontaktiniai duomenys (įskaitant e. pašto adresą ir telefono numerį (neprivaloma): _______________________

               Kompetentingos institucijos (atstovas paskirtas__________)

               Adresas ir kontaktiniai duomenys (įskaitant e. pašto adresą ir telefono numerį:

               Kompetentingos institucijos (atstovas paskirtas__________)

               Adresas ir kontaktiniai duomenys (įskaitant e. pašto adresą ir telefono numerį:

               Prireikus pridėti eilučių, kad būtų įtraukti visi dalyvaujantys papildomi nariai

               Be to,nors tai nėra privaloma, prie šių standartinių veiklos taisyklių galima pridėti nepriklausomų autoritetą turinčių asmenų gyvenimo aprašymus ir rekomendacijas su išsamiai nurodyta kompetencija ir kvalifikacijomis. Teisėtai pasirašoma ir pridedama 2 dalyje nurodyta interesų konflikto atskleidimo nuostata.

               3.Ginčijamo klausimo aprašymas ir ypatybės*

               Dalyko aprašymas:

               Mokestinis (-iai) laikotarpis (-iai):

               Pramonės sektorius:

               Nuorodos į taikomus įstatymus ir sutartis:

               ◻Nacionalinės teisės nuostatos (turi būti išsamiai nurodyti atitinkami straipsniai, gali būti pridėtos visos nuostatos)

               ◻Konvencija dėl dvigubo apmokestinimo išvengimo (dvišalė arba daugiašalė, turi būti išsamiai nurodyti atitinkami straipsniai, gali būti pridėtos visos nuostatos)

               ◻Konvencija dėl dvigubo apmokestinimo išvengimo koreguojant asocijuotų įmonių pelną (90/436/EEB)
                  1
                (turi būti išsamiai nurodyti atitinkami straipsniai, gali būti pridėtos visos nuostatos)

               ◻ Visos kitos nuorodos, dėl kurių susitarė kompetentingos institucijos:

               Pagal mokestinius metus nurodomos sumos ir kita išsami informacija apie ginčijamą susitarimo arba konvencijos taikymą arba aiškinimą, nurodytą susijusio asmens pateiktame skunde ir patikrintą kompetentingų institucijų:

               4.Įgaliojimai, dėl kurių susitarė kompetentingos institucijos

               Teisinių klausimų, kurie turi būti išaiškinti nagrinėjant ginčijamą atvejį, aprašymas:

               Faktinių aplinkybių, į kurias turi būti atsižvelgta, ir faktinių klausimų, kuriuos kompetentingoms institucijoms turi patikslinti ir (arba) išaiškinti patariamoji komisija arba alternatyvaus ginčų sprendimo komisija, aprašymas:

               5.Ginčo sprendimo procedūros laikotarpis*

               Vėliausia nuomonės pateikimo data:

               Dokumentų, įskaitant dokumentinius ir kitus įrodymus ir (arba) ekspertų nuomones, pateikimo terminas, kurio turi laikytis kompetentingos institucijos ir susijęs (-ę) asmuo (-enys); pavėluoto pateikimo padariniai (jei yra):

               Numatytos klausymų datos ir vieta (jei yra):

               Suplanuotos susijusio (-ių) asmens (-ų) ir (arba) trečiųjų šalių dalyvavimo klausymuose arba jų atstovavimo klausymuose datos (jei yra):

               6.Organizavimas ir veikla*

               Patariamosios komisijos arba alternatyvaus ginčų sprendimo komisijos posėdžių vieta (-os): __________________________

               Administracinės paslaugos, kurių gali reikėti, kad patariamoji komisija arba alternatyvaus ginčų sprendimo komisija galėtų atlikti savo funkcijas: ___________________________________________________________________________

               Ginčo sprendimo procedūros darbo kalba (-os): _________________

               Galimas dokumentų (visų ar dalies) vertimo raštu poreikis: _______________________

               Galimas žodinių pasisakymų vertimo žodžiu poreikis: _______________________

               Praktiniai duomenys apie rašytines pastabas ir įrodymus (pvz., pateikimo metodas, kopijos, numeravimas, nuorodos): ___________________________________________________________________________

               Rašytinių pranešimų kompetentingoms institucijoms ir susijusiam (-iems) asmeniui (-ims) siuntimas (įskaitant dokumentų siuntimo priemones):
               ___________________________________________________________________________

               Patariamosios komisijos arba alternatyvaus ginčų sprendimo komisijos informacijos prašymo sąlygos ir susijusio (-ių) asmens (-ų) bei kompetentingų institucijų atsakymų pateikimo sąlygos: ______________________________________

               Ekspertai ir kitos galimos trečiosios šalys (žodinių ir rašytinių nuomonių pateikimo sąlygos): ___________________________________________________________________________

               Dokumentų priimtinumo sąlygos (pvz., originalai arba patirtintos kopijos, kt.): _____________________________________________

               Didelės apimties ir sudėtingų dokumentinių įrodymų pateikimo tvarka (pvz., pateikiant santraukas, lenteles, diagramas, ištraukas ar pavyzdžius): _________________________________

               Klausymų įrašymo tvarka: ______________________________________

               Kita (nurodyti, įskaitant kitas sąlygas, kurios gali būti taikomos procedūroms, įrodymams ir logistikai): ___________________________________________________________________________

               7.Nuomonė

               Galimi reikalavimai dėl nuomonės pateikimo ar formulavimo: ___________________________________________________________________________

               ___________________________________________________________________________

               8.Išlaidos*

               Valstybės narės dalijasi išlaidas:

               ◻  dalimis: __________________________

               ◻  lygiomis dalimis

               Išlaidas sudaro (jei yra):

               ◻ Nepriklausomų autoritetą turinčių asmenų išlaidos: _________

               ◻ Nepriklausomiems autoritetą turintiems asmenims mokamas atlygis (ne daugiau kaip 1 000 EUR asmeniui už vieną posėdžio dieną): _______________________

               ◻ Išlaidos vertimui raštu ___________________________________________

               ◻ Išlaidos vertimui žodžiu ____________________________________________

               ◻ Kitos administracinės išlaidos (įskaitant išlaidas sekretoriatui) ___________________________________________________

               Kita su išlaidomis susijusi informacija ir susitarimai (nurodyti):

               9.Kita

               Data:

               Valstybių narių kompetentingų institucijų atstovų parašai

               ______________________________                  ___________________________

               2 dalis

               Interesų konflikto atskleidimo nuostata

               [Pildo visi nepriklausomi autoritetą turintys asmenys ir juos pavaduojantys asmenys]

               Pavardė: _________________________

               Vardas: ___________________________

               Paskyrė: ________________________

               ◻ Laikau save nepriklausomu ir nešališku. Mano žiniomis ir atlikus tinkamą tyrimą, nenustatyta jokių buvusių ar esamų interesų, ryšių ar kitų dalykų, apie kuriuos turėčiau pranešti, nes jie galėtų paveikti mano nepriklausomumą ar nešališkumą arba pagrįstai sukelti tendencingumo įspūdį proceso metu.

               ◻ Atskleidimo nuostatos patvirtinimas: Esu objektyvus ir ketinu tokiu likti. Todėl suvokiu savo pareigą atskleisti visus faktus arba aplinkybes, kurie gali būti tokio pobūdžio, kad būtų galima suabejoti mano nepriklausomumo kompetentingų institucijų atžvilgiu. Šiomis aplinkybėmis atkreipiu jūsų dėmesį į toliau išvardytus dalykus:

               Šis atskleidimas neatleidžia manęs nuo mano nuolatinės pareigos atskleisti visus faktus ir aplinkybes, kurie galėtų paveikti mano nepriklausomumą.

               Data:

               Paskirto nepriklausomo asmens arba jo pavaduotojo parašas:

               ______________________________

               II PRIEDAS

               Standartinė informacijos apie galutinio sprendimo skelbimą pranešimo forma

               (Direktyvos (ES) 2017/1852 18 straipsnio 4 dalis)

               [Pildo kiekvienos atitinkamos valstybės narės kompetentingos institucijos]

                        Galutinio sprendimo skelbimas

                        1. Kompetentingų institucijų sutikimas skelbti visą galutinį sprendimą

                        Taip           Ne

                        2. Susijusio (-ių) asmens (-ų) sutikimas skelbti visą galutinį sprendimą

                        Taip           Ne

                        Jei ir pirmame, ir antrame punkte pažymėta „Taip“:

                        a) Skelbiamas visas galutinis sprendimas

                        Viso galutinio sprendimo tekstas:

                        Jei pirmame arba antrame punkte pažymėta „Ne“:

                        a) Skelbiama galutinio sprendimo santrauka

                        i) problemos ir dalyko aprašymas

                        …

                        ii) data

                        …

                        iii) susiję mokestiniai laikotarpiai

                        …

                        iv) teisinis pagrindas

                        …

                        v) pramonės sektorius

                        …

                        vi) trumpas galutinio rezultato aprašymas

                        …

                        vii) naudoto arbitražo būdo aprašymas

                        …

                        Galutinis sprendimas redaguotas dėl priežasčių, susijusių su prekyba, verslu, pramonine arba profesine paslaptimi arba prekybos procesu, arba dėl to, kad neatitinka viešosios politikos.

                     (1)

                      OL L 225, 1990 8 20, p. 10.


title: KOMISIJOS ĮGYVENDINIMO REGLAMENTAS (ES) …/... kuriuo iš dalies keičiamos Įgyvendinimo reglamento (ES) Nr. 808/2014, Įgyvendinimo reglamento (ES) Nr. 809/2014 ir Įgyvendinimo reglamento (ES) Nr. 908/2014 nuostatos dėl finansinių priemonių, nustatytų pagal kaimo plėtros programas

text:
KOMISIJOS ĮGYVENDINIMO REGLAMENTAS (ES) …/...

               2019 06 06

               kuriuo iš dalies keičiamos Įgyvendinimo reglamento (ES) Nr. 808/2014, Įgyvendinimo reglamento (ES) Nr. 809/2014 ir Įgyvendinimo reglamento (ES) Nr. 908/2014 nuostatos dėl finansinių priemonių, nustatytų pagal kaimo plėtros programas

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, kuriuo panaikinamas Tarybos reglamentas (EB) Nr. 1698/2005
                  1
               , ypač į jo 8 straipsnio 3 dalį,

               atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008
                  2
               , ypač į jo 36 straipsnio 6 dalį ir 62 straipsnio 2 dalies a punktą,

               kadangi:

               (1)Europos Parlamento ir Tarybos reglamento (ES) Nr. 1303/2013
                  3
                38 straipsnio 1 dalies c punkte pagal Europos Parlamento ir Tarybos reglamentą (ES, Euratomas) 2018/1046
                  4
                numatyta galimybė nustatyti finansines priemones, kuriomis Europos struktūrinių ir investicijų fondų įnašai derinami su Europos investicijų banko finansiniais produktais, finansuojamais Europos strateginių investicijų fondo lėšomis;

               (2)ši nauja nuostata taikoma ir finansinėms priemonėms, kurios nustatytos pagal Europos žemės ūkio fondo kaimo plėtrai (EŽŪFKP) programas. Tam tikrose įgyvendinimo taisyklėse, nustatytose Komisijos įgyvendinimo reglamente (ES) Nr. 808/2014
                  5
               , Komisijos įgyvendinimo reglamente (ES) Nr. 809/2014
                  6
                ir Komisijos įgyvendinimo reglamente (ES) Nr. 908/2014
                  7
               , pateikiamos nuorodos į finansines priemones, kurios buvo nurodytos Reglamento (ES) Nr. 1303/2013 38 straipsnio 1 dalyje prieš tą dalį iš dalies pakeičiant Reglamentu (ES, Euratomas) 2018/1046. Todėl į atitinkamas tų teisės aktų nuostatas reikėtų įtraukti nuorodą į 38 straipsnio 1 dalies naują c punktą;

               (3)todėl įgyvendinimo reglamentai (ES) Nr. 808/2014, (ES) Nr. 809/2014 ir (ES) Nr. 908/2014 turėtų būti atitinkamai iš dalies pakeisti;

               (4)šiame reglamente numatytos priemonės atitinka Kaimo plėtros komiteto ir Žemės ūkio fondų komiteto nuomonę,

               PRIĖMĖ ŠĮ REGLAMENTĄ:

               1 straipsnis

               Įgyvendinimo reglamento (ES) Nr. 808/2014 I priedo 1 dalies 10 dalies c punkto antra pastraipa pakeičiama taip:

               „Jei priemone arba veiksmais (pagal tipą), kuriems taikomas specialus EŽŪFKP įnašo lygis, prisidedama prie Reglamento (ES) Nr. 1303/2013 38 straipsnio 1 dalies b ir c punkte nurodytų finansinių priemonių, lentelėje atskirai nurodomi įnašų į finansines priemones ir kitus veiksmus lygiai ir preliminari EŽŪFKP lėšų suma, atitinkanti planuojamą įnašą į finansinę priemonę.“.

               2 straipsnis

               Įgyvendinimo reglamentas (ES) Nr. 809/2014 iš dalies keičiamas taip:

               a) 48 straipsnio 6 dalis pakeičiama taip:

               „6. Reglamento (ES) Nr. 1303/2013 38 straipsnio 1 dalies b ir c punktuose nurodytų finansinių priemonių atveju to straipsnio 1–5 dalys netaikomos nei finansinei priemonei skirtam įnašui, nei galutiniam gavėjui skirtai paramai. Tačiau taikomi Reglamento (ES) Nr. 1306/2013 58 bei 59 straipsniai ir Komisijos deleguotojo reglamento (ES) Nr. 480/2014* 9 straipsnis.

               2014 m. kovo 3 d. Komisijos deleguotasis reglamentas (ES) Nr. 480/2014, kuriuo papildomas Europos Parlamento ir Tarybos reglamentas (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos (OL L 138, 2014 5 13, p. 5).“

               ;

               b) 51 straipsnio 5 dalis pakeičiama taip:

               „5. Reglamento (ES) Nr. 1303/2013 38 straipsnio 1 dalies b ir c punktuose nurodytų finansinių priemonių atveju to straipsnio 1–4 dalys netaikomos nei finansinei priemonei skirtam įnašui, nei galutiniam gavėjui skirtai paramai. Tačiau taikomi Reglamento (ES) Nr. 1306/2013 58 bei 59 straipsniai ir Deleguotojo reglamento (ES) Nr. 480/2014 9 straipsnis.“.

               3 straipsnis

               Įgyvendinimo reglamento (ES) 908/2014 22 straipsnio 2 dalies trečia pastraipa pakeičiama taip:

               „Kiek tai susiję su finansinėmis priemonėmis, nustatytomis pagal Reglamento (ES) Nr. 1303/2013 38 straipsnio 1 dalies b ir c punktus, išlaidos deklaruojamos pagal pirmoje pastraipoje nurodytus ataskaitinius laikotarpius, kai tik įvykdomos to reglamento 41 straipsnio 1 dalyje nustatytos sąlygos dėl kiekvienos tolesnės tarpinio mokėjimo paraiškos.“.

               4 straipsnis

               Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje 2019 06 06

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 347, 2013 12 20, p. 487.

                     (2)

                        OL L 347, 2013 12 20, p. 549.

                     (3)

                        2013 m. gruodžio 17 d. Europos Parlamento ir Tarybos reglamentas (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL L 347, 2013 12 20, p. 320).

                     (4)

                        2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL L 193, 2018 7 30, p. 1).

                     (5)

                        2014 m. liepos 17 d. Komisijos įgyvendinimo reglamentas (ES) Nr. 808/2014, kuriuo nustatomos Europos Parlamento ir Tarybos reglamento (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, taikymo taisyklės (OL L 227, 2014 7 31, p. 18).

                     (6)

                        2014 m. liepos 17 d. Komisijos įgyvendinimo reglamentas (ES) Nr. 809/2014, kuriuo nustatomos Europos Parlamento ir Tarybos reglamento (ES) Nr. 1306/2013 nuostatų dėl integruotos administravimo ir kontrolės sistemos, kaimo plėtros priemonių ir kompleksinės paramos taikymo taisyklės (OL L 227, 2014 7 31, p. 69).

                     (7)

                        2014 m. rugpjūčio 6 d. Komisijos įgyvendinimo reglamentas (ES) Nr. 908/2014, kuriuo nustatomos Europos Parlamento ir Tarybos reglamento (ES) Nr. 1306/2013 taikymo taisyklės, susijusios su mokėjimo agentūromis ir kitomis įstaigomis, finansų valdymu, sąskaitų patvirtinimu, patikrų taisyklėmis, užstatais ir skaidrumu (OL L 255, 2014 8 28, p. 59).


title: KOMISIJOS ĮGYVENDINIMO REGLAMENTAS (ES) …/... dėl vienodų suderinto teritorijų tipologijų taikymo sąlygų pagal Europos Parlamento ir Tarybos reglamentą (EB) Nr. 1059/2003

text:
KOMISIJOS ĮGYVENDINIMO REGLAMENTAS (ES) …/...

               2019 07 02

               dėl vienodų suderinto teritorijų tipologijų taikymo sąlygų pagal Europos Parlamento ir Tarybos reglamentą (EB) Nr. 1059/2003

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2003 m. gegužės 26 d. Europos Parlamento ir Tarybos reglamentą (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo
                  1
               , ypač į jo 4b straipsnio 5 dalį,

               kadangi:

               (1)siekiant sudaryti galimybę rinkti, rengti ir skleisti suderintą regioninę statistiką, Reglamentu (EB) Nr. 1059/2003 nustatyta teisinė Sąjungos regionų klasifikavimo sistema;

               (2)Reglamento (EB) Nr. 1059/2003 4b straipsniu Komisijai suteikti įgaliojimai Sąjungos lygmeniu nustatyti vienodas suderinto tame straipsnyje nurodytų tipologijų taikymo sąlygas;

               (3)tomis sąlygomis turėtų būti aprašomas metodas, kurį naudojant tipologijos bus priskirtos konkretiems vietos administraciniams vienetams (LAU) ir teritorinių statistinių vienetų klasifikatoriaus (NUTS) 3 lygmens regionams;

               (4)taikant vienodas sąlygas svarbu atsižvelgti į geografines, socialines ir ekonomines, istorines, kultūrines ir su aplinka susijusias aplinkybes;

               (5)šiame reglamente nustatytos priemonės atitinka Europos statistikos sistemos komiteto nuomonę,

               PRIĖMĖ ŠĮ REGLAMENTĄ:

               1 straipsnis

               Suderinto tinkleliu pagrįstos tipologijos ir LAU lygmens bei NUTS 3 lygmens tipologijų taikymo vienodos sąlygos pateikiamos priede.

               2 straipsnis

               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje 2019 07 02

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 154, 2003 6 21, p. 1.

    ---documentbreak---

               PRIEDAS

               1.Toliau pateikiamos vienodos suderinto tinkleliu pagrįstos tipologijos taikymo sąlygos.

                        Reglamente (EB) Nr. 1059/2003 nustatyti elementai

                        Pavadinimai

                        Sąlygos

                        Tinkleliu pagrįsta tipologija

                        Kaimų tinklelio gardelės arba

                        mažo tankumo tinklelio gardelės

                        1 km² tinklelio gardelės, kurių tankumas mažesnis kaip 300 gyventojų/km², ir kitos miestų klasteriams nepriklausančios gardelės.

                        Miestų klasteriai arba vidutinio tankumo klasteriai

                        Ištisinės (įskaitant įstrižaines) 1 km² tinklelio gardelės, kurių tankumas ne mažesnis kaip 300 gyventojų/km², o klasterio gyventojų skaičius mažiausiai 5 000.

                        Miestų centrai arba didelio tankumo klasteriai

                        Ištisinės (be įstrižainių) 1 km² tinklelio gardelės miesto klasteryje, kurių tankumas ne mažesnis kaip 1 500 gyventojų/km², o klasterio gyventojų skaičius, užpildžius spragas, mažiausiai 50 000.

               2.Toliau pateikiamos vienodos suderinto LAU lygmens tipologijų taikymo sąlygos.

                        Reglamente (EB) Nr. 1059/2003 nustatyti elementai

                        Pavadinimai

                        Sąlygos

                        Urbanizacijos lygis (DEGURBA)

                        Miesto vietovės

                        Didmiesčiai arba tankiai apgyvendintos vietovės

                        LAU lygmens teritoriniai vienetai, kuriuose ne mažiau kaip 50 % gyventojų gyvena miestų centruose.

                        Miestai ir priemiesčiai arba vidutiniškai tankiai apgyvendintos vietovės

                        LAU lygmens teritoriniai vienetai, kuriuose mažiau kaip 50 % gyventojų gyvena kaimų tinklelio gardelėse ir mažiau kaip 50 % gyventojų gyvena miestų centruose.

                        Kaimo vietovės arba

                        retai apgyvendintos vietovės

                        LAU lygmens teritoriniai vienetai, kuriuose ne mažiau kaip 50 % gyventojų gyvena kaimų tinklelio gardelėse.

                        Funkcinės miesto zonos

                        Funkcinės miesto zonos

                        Didmiesčiai

                        LAU lygmens teritoriniai vienetai, apibrėžiami kaip didmiesčiai arba tankiai apgyvendintos vietovės.

                        Kelionių iš namų į darbą ir atgal zonos

                        LAU lygmens teritoriniai vienetai, kurių ne mažiau kaip 15 % dirbančių gyventojų keliauja dirbti į didmiesčius, įskaitant ankalvus ir neįskaitant eksklavų.

                        Pakrantės vietovės

                        Pakrantės vietovės

                        LAU lygmens teritoriniai vienetai, kurie ribojasi su jūra arba kurių ne mažiau kaip 50 % paviršiaus teritorijos nutolę nuo jūros ne daugiau kaip 10 km atstumu. Priskiriami ir anklavai (ne pakrantės LAU vienetai, kuriuos supa pakrantės LAU vienetai).

                        Ne pakrantės vietovės

                        LAU lygmens teritoriniai vienetai, nepriskiriami pakrantės vietovėms, t. y. kurie nesiriboja su jūra ir kurių mažiau kaip 50 % paviršiaus teritorijos nenutolę nuo jūros ne daugiau kaip 10 km atstumu.

               3.Toliau pateikiamos vienodos suderinto NUTS 3 lygmens tipologijų taikymo sąlygos.

                        Reglamente (EB) Nr. 1059/2003 nustatyti elementai

                        Pavadinimai

                        Sąlygos

                        Miesto ir kaimo vietovių tipologija

                        Daugiau miesto regionai

                        NUTS 3 lygmens regionai, kurių ne mažiau kaip 80 % gyventojų gyvena miestų klasteriuose.

                        Tarpiniai regionai

                        NUTS 3 lygmens regionai, kurių daugiau kaip 50 %, bet mažiau kaip 80 % gyventojų gyvena miestų klasteriuose.

                        Daugiau kaimo regionai

                        NUTS 3 lygmens regionai, kurių ne mažiau kaip 50 % gyventojų gyvena kaimų tinklelio gardelėse.

                        Metropolinė tipologija

                        Metropoliniai regionai

                        Vienas NUTS 3 lygmens regionas arba jų junginys, kuriuose ne mažiau kaip 50 % gyventojų gyvena funkcinėse miesto zonose, turinčiose ne mažiau kaip 250 000 gyventojų.

                        Ne metropoliniai regionai

                        NUTS 3 lygmens regionai, nepriskiriami metropoliniams regionams.

                        Pakrantės tipologija

                        Pakrantės regionai

                        NUTS 3 lygmens regionai, kurie ribojasi su jūra arba kurių ne mažiau kaip 50 % gyventojų gyvena ne daugiau kaip 50 km atstumu nuo pakrantės, taip pat NUTS 3 lygmens Hamburgo (Vokietija) regionas.

                        Ne pakrantės regionai

                        NUTS 3 lygmens regionai, nepriskiriami pakrantės regionams.